|  |  |  |
| --- | --- | --- |
|  |  |  |
| ש.  ת:  ש. ידע  ת:  ש. ידע  ת:  ש. ידע  ת:  ת:  ש. הבנה  ת:  ש. ידע  ת:  ש. אנליזה:  ת:  ש. הערכה  ת:  ש. ידע  ת:  ש. ידע  ת:  ש. הערכה\סינתזה  ת:  ש. ידע\הבנה  ת:  ש. הבנה  ת:  ש. הבנה  ת:  ש. הערכה  ת:  ש  ת:  ש  ת:  ש:  ת:  ש  ת:  ש  ש  ת:  ש  ת  ש. יישום  ת:  ש. יישום:  ת:  ש. יישום  ת:  ש. ישום  ת:  ש. יישום  ת:  ש. יישום:  ת:  ש. ידע:  ת:  ש. ידע  ש. ידע  ת:  ש. ידע  ת:  ש. סינתזה:  ת:  ש. הבנה  ת:  ש. ידע  ת:  ש. ידע  ת:  ש. ידע  ת:  ש. יישום  ת:  ש. יישום:  ת:  ש. יישום:  ת:  ש. יישום:  ת:  ש. יישום  ת:  ש. יישום:  ת:  ש. סינתזה:  ת:  ש. ידע  ת:  ש. ידע:  ת:  ש. הבנה:  ת:  ש. הבנה  ת:  ,ש. הבנה:  ת:  ש. ידע:  ת:  ש. הבנה  ת:  ש. יישום  ת:  ש. יישום  ת:  ש. יישום  ת:  ש. יישום  ת:  ש. יישום:  ת:  ש. יישום:  ת:  ש. יישום:  ת:  ש. ידע  ת:  ש. הבנה  ת:  ש. אנליזה  ת:  ש. הערכה  ת:  ש. ידע  ת:  ש. ידע  ת:  ש. סינתזה:  ת:  ש. ידע  ת:  ש. ידע  ת:  ש. יישום  ת:  ש. יישום  ת:  ש. יישום  ת:  ש. יישום  ת:  ש. יישום  ת:  ש. יישום  ת: | שלום לכל התלמידות!  שמי מרסל והיום אנחנו נלמד בעזרת השם שיעור יהדות.  מי הולכת בשבת לבית הכנסת? לא תמיד, לפעמים...  מישהי שמעה בבית הכנסת את קריאת התורה?  לפני שתי שבתות, פרשת פקודי- מישהי ראתה משהו יוצא דופן בקריאה בתורה? הכוונה ל- משהו בספרי התורה... כמה ספרי תורה הוציאו בשבת?  שניים  מה קראו בספר הראשון?  את פרשת השבוע  איזו פרשה?  פרשת שמות  ומה קראו בספר השני?  רמז: קראו עוד פרשה...  אני אגלה לכן, שזו אמנם פרשה, אך לא פרשת שבוע כמו שאנחנו מכירות. אתן לומדות שיעור תורה. איזה חומש?  ....  באיזה עניין?  .....  לעניין הזה קוראים גם "פרשה". בתוך הפרשות של התורה, יש לנו כל מיני עניינים- עניין יציאת מצרים, עניין קריאת ים סוף, עניין שבת, ולעניינים האלו קוראים "פרשיות". לפני שתי שבתות קראו "פרשייה" כזו, וגם שבת הבאה יקראו! בסך הכל, יש לנו כמה פרשיות, שקוראים אותם בנוסף לקריאת פרשת השבוע.  מישהי יודעת כמה פרשיות?  ארבעה  תלייה על הלוח: "ארבע פרשיות"  היום אנחנו נלמד על ארבע הפרשיות הללו.  הפרשה הראשונה קשורה לתמונה שאני תולה עכשיו על הלוח- תמונה של קופה עם חצאי שקלים. מה מיוחד במטבעות הללו?  הם חצאי שקלים.  נכון. והפרשה הראשונה, פרשת שקלים- מדברת על מחצית השקל.  תלייה על הלוח: "פרשת שקלים"  בזמן שבית המקדש היה קיים היו אוספים מחצית השקל מכל אדם בישראל.  למה לדעתכן היו צריכים לאסוף מחצית השקל מכל בן אדם?  כדי לקנות קרבנות.  אתן יודעות איזה קרבנות היו מקריבים בבית המקדש?  הבנות אומרות שמות של קרבנות- חטאת, שלמים עולה....  יש קרבנות מיוחדים שהיו מקריבים אותם כל יום. אחד בבוקר, אחד בין הערביים, היו קרבנות בחגים- מוספים...  מישהי יודעת איך קוראים לקרבנות הללו, שהכהן מקריב בשביל כל עם ישראל, ולא בשביל אדם בודד?  קרבנות ציבור  קרבנות ציבור הן קרבנות ששייכים לכל עם ישראל הם מכפרים על החטאים של כולם, ולכן כל העם צריך להשתתף בקנייתם. עיזים, כבשים- קרבנות עולים כסף, וממחצית השקל שאספו מכל אחד. את הפרשה של מחצית השקל היו קוראים בבתי הכנסת בשבת של ראש חודש אדר, ועד ראש חודש ניסן היו אוספים את מחצית השקל מכל יהודי ויהודי בעם ישראל. וכל אחד היה חייב לתת מחצית השקל- אפילו מישהו מאד עני, שיושב ברחוב ומקבץ נדבות- גם אותו התורה מחייבת לתת מחצית השקל.  מישהי יודעת, אחרי מה שלמדנו על הקרבנות ציבור, למה גם העני המסכן הזה,שאין לו בכלל כסף, צריך לתת מחצית השקל?  כי גם הוא עושה עבירות, ואם הוא רוצה שהקרבן יכפר גם עליו- הוא צריך להשתתף בו, לקחת בו חלק.  חז"ל אומרים שמי שלא רוצה לתת מחצית השקל- "כופים אותו לתת"  מה זה כופים?  מכריחים.  נכון מאד! ממש מכריחים אותו לתת! וחז"ל, במדרש ששם זה כתוב, הם נותנים משל לאדם אחד, נקרא לו ראובן. ראובן הוא ילד גדול, כל יום הוא הולך לתלמוד תורה. אבל ראובן שלנו גם שובב גדול, והוא כל הזמן מחפש דרך קיצור בחזור מהתלמוד תורה. הוא עובר דרך שדות לא מעובדים, יש שם אבנים וקוצים ופסולת, שמאד מקשה את ההליכה. לפעמים הוא מועד ונופל, אך ראובן לא לומד לקח וממשיך לצעוד בדרך הזו. יום אחד קרה משהו מאד לא נעים- נתקע לראובן קוץ ברגל! מה קורה כשנתקע קוץ? בהתחלה לא שמים לב, זה כואב כמו דקירה קטנה, אחר כך המקום מזדהם, ומתנפח, ואז יש סיפור רציני... רצים לרופא כירוג שיוציא את הקוץ- יש לו מכשירים מיוחדים. גם ההורים של ראובן לקחו אותו לרופא. כל הדרך ראובן בוכה- כואב לו ברגל. הם מגיעים לרופא- הרופא מוציא את המכשירים המיוחדים שלו, ונוגגע ברגל של ראובן. ואז ראובן מתחיל לצעוק: "לא, אל תיגע, זה כואב..." ואז הוא מתנהג כמו ילד שמאד מאד כואב לו- הוא לא נותן לרופא להוציא את הקוץ! הוא זז לפה, הרופא מנסה לתפוס את הקוץ- וראובן זז לצץ השני, גונח וזועק מכאבים. אך מה לעשות שאם לא יוציאו את הקוץ המצב יהיה חמור? עושים דברים לא כל כך נעימים- ההורים של ראובן תופסים אותו חזק, אולי גם האחות שבקופת חולים עוזרת להם, וככה, כשהם מחזיקים אותו חזק, בכח, שלא יזוז, הרופא מבצע את מלאכתו- מוציא את הקוץ וחובש לראובן את הרגל.  כעת אני רוצה לשאול אתכן, בנות- ההורים של ראובן עשו דבר לא טוב- בזה שהם תפסו אותו חזק חזק ולא נתנו לו לזוז?  לא.  למה? זה כאב לו מאד, ובכלל לא היה לו נעים שהרופא הוציא לו את הקוץ  אבל יותר מסוכן שהקוץ יישאר בפנים...  נכון מאד. הסיפור עם ראובן היה משל- מישהי יכולה לומר לנו מה הקשר בין המשל שלנו לעני, שמכריחים אותו לתת מחצית השקל?  עצם זה שמכריחים את העני לתת מחצית השקל זה טוב בשבילו- כי הקרבנות ציבור שיקנו בכסף הזה יכפרו על העבירות שלו.  יש לי שאלה: אם מחצית השקל זה בשביל הקרבנות בבית המקדש- למה קוראים את הפרשה הזו היום- הרי אין לנו בית מקדש, והיום לא נותנים מחצית השקל?  שנדע את ההלכות הללו כשייבנה בית המקדש.  זו סיבה אחת. סיבה שנייה היא כדי שייחשב לנו כאילו עשינו את המצווה.  עכשיו בנות אני אתלה על הלוח את הפסוק מהתורה שבפרשה הזו- פרשת שקלים, אני אקרא את הפסוק בקול ואתן תאמרנה לי מה הכוונה של הפסוק, מה הפירוש.  תלייה על הלוח: "העשיר לא ירבה והדל לא ימעיט ממחצית השקל"  מה הפסוק רוצה לומר לנו- העשיר לא ירבה והדל לא ימעיט ממחצית השקל?  שהעשיר לא יתן יותר ממחצית השקל והעני לא יתן פחות.  למה, בנות? למה שהעשיר לא יתן יותר- הרי יש לו הרבה כסף, והוא ממש רוצה לתת יותר. ולעומתו העני- ממש קשה לו לתת מחצית השקל. למה התורה מצווה שכל אחד ייתן **בדיוק** מחצית?  אלא, תקשבנה טוב בנות! התורה הקדושה שלנו רוצה ללמד אותנו משהו חשוב: לפני הקדוש ברוך הוא אין הבדל בין עשיר לעני, העשיר יותר חשוב, יותר נכבד, והעני פחות- לא! כולם שווים לפני ה, ולכן כולם נותנים בדיוק אותו מטבע. חז"ל אומרים שאין לפני ה' מישהו קרוב או רחוק, עני או עשיר- על כולם הקרבנות מכפרים שווה בשווה!  יש עוד הדגשה בפסוק, מישהי יכולה למצוא לי מה  לתת מחצית השקל  למה לא שקל שלם? אנחנו הרי יודעות שלכל מצווה יש טעם. טעמי המצווה  מה זאת אומרת טעם למצווה?  הסבר למצווה  נכון מאד. חז"ל נותנים לנו הסבר, אפילו שאת המצוות אנחנו צריכים לקיים אפילו בלי הסבר, אך כדי שנרגיש כמה מתוקה המצווה, נרגיש את הטעם שלה- חז"ל נתנו לנו הסבר לסיבה שנותנים דווקא מחצית שקל ולא שקל שלם:  סיבה ראשונה, שהמצווה הזאת באה לכפר על עוון העגל. למדתן על חטא העגל?  חטא העגל היה בדיוק 6 שעות- חצי יום. יש לנו ביום 12 שעות, וחטא העגל היה חצי מהיום.  כמה זה חצי מ-12?  שש.  יפה מאד. זו סיבה ראשונה. סיבה שנייה היא, כדי לרמוז לאדם, שאף פעם לא יאמר אני הגעתי למעלה הכי גבוהה בעבודת ה'- אני שלם בה. באה מחצית השקל ואומרת לנו- אם אתה אומר שהגעתה לעבודת ה' מושלמת- תדע שזה אפילו לא **חצי** ממה שאתה צריך להגיע!  כעת אני אחלק לכן דף גדול במיוחד. בדף הזה יש לנו טבלה. אנחנו נשלים עכשיו את החלק הראשון של הטבלה- פרשת שקלים.  הפעלת מטול- טבלה ריקה על הלוח  הסתכלנה על צד ימין- עמודה של פרשת שקלים.(הדגמה) מה העניין שמדברים שליו בפרשה הזו?  על מחצית השקל  מתי קוראים את הפרשה הזו?  בשבת שלפני ראש חודש אדר, גם בעבר וגם כיום קוראים את הפרשה הזו.  בנות מהי המהות של המצווה- מה עושים במצווה הזו?  כשבהמ"ק היה קיים אספו מחצית השקל מכל אדם בישראל כדי לקנות קרבנות ציבור.  מי חייב במצווה הזו?  כל אחד מישראל.  בימינו- מה עושים בימינו? נותנים מחצית השקל?  לא.  מדוע נותנים מחצית שקל ולא שקל שלם?   1. בגלל שחטא העגל היה חצי יום- 6 שעות 2. שלא יתגאה אדם ויאמר שהגיעה לשלמות בעבודת ה'- לרמוז שלא הגיע לחצי.   (על המטול שקף שמשלים את הטבלה- הבנות מעתיקות לדפים שלהן)  כעת נעבור לפרשה השנייה- פרשת זכור.  מישהי שמעה על פרשת זכור- על שבת זכור- מה עושים בשבת הזו?  הולכים לבית הכנסת לשמוע קריאה בתורה  מה אומרים בקריאה הזו? 2 פסוקים....  תלייה על הלוח "זכור את אשר עשה לך עמלק"  בנות, מי זה עמלק?  עמלק זה העם הראשון שהעז להלחם עם עם ישראל.  נכון מאד. אחרי שעם ישראל יצאו ממצרים- היה נס גדול- איך קראו לנס הזה?  קריעת ים סוף  נכון מאד. כל בוקר אתן אומרות בתפילה מה קרה אחרי שעם ישראל חצה את ים סוף?  "אז נבהלו אלופי אדום... אילי מואב יאחזמו פחד... נמוגו..." כל העמים שהיו אז בעולם נבהלו מאד. הם פחדו םפחד גדול ולא העזו להתקרב לעם ישראל. ואז בא עמלק ומה עשה- נלחם עם ישראל! הוא זלזל בכל הניסים שה' עשה, ואמר לכולם- הנה, אנחנו נלחם בישראל ולא יקרה לנו כלום! הם זלזלו בה'!  אם נחלק את המילה עמלק ל- 2 חלקים מה נקבל?  עם לק  חז"ל אומרים לנו שעמלק הוא עם שבא "לילוק את דמם של ישראל ככלב" כמו שכלב אוהב ללקק דם ככה עמלק באו להלחם עם ישראל. בכל העמים לא ראינו שנאה לעם ישראל כמו השנאה ששונא אותנו עמלק.  אז מה כתוב לנו בפסוק? "זכור את אשר עשה לך עמלק"  את מה צריך לזכור?  את זה שהוא התחיל במלחמה, וגרם שכל העמים יבואו אחריו. כל הדורות הם נלחמים איתנו.  ןלכן, בשבת זכור, מאז שבית המקדש היה קיים כל היהודים, בימינו גם הבנות הולכות- כולם הולכים לבית הכנסת לשמוע את 2 הפסוקים האלו מהקורא בתורה. צריך להקשיב לכל מילה- אסור לפספס אפילו אות אחת! וכששומעים את המילה "עמלק" רוקעים ברגל.  מתי עוד רוקעים ברגל, כששומעים את השם של... אני אתן לכן רמז- הוא קשור לתמונה הזו (תמונה של המן תלוי על עץ)  המן.  נכון, ואתן יודעות למה?  כי הוא היה מזרע עמלק  גם במגילה צריך לשמוע כל אות ואסור לפספס אפילו מילה אחת אחרת לא יוצאים ידגי חובה. ולכן גם כשמרעישים צריך לשמוע ואז להרעיש, והרבה פעמים, כדי שאנשים ישמעו הקורא חוזר פעם נוספת על הפסוק- ואז לא מרעישים, כדי לשמוע הכל ולצאת ידי חובה.  אתן יודעות למה דווקא מוחים את עמלק? חז"ל אומרים לנו שעד ששמו של עמלק לא יימחה מן העולם הכסא של ה' לא יהיה שלם.  מה זה יימחה?  ייעלם מן העולם.  (כתיבה על הלוח:) יש פסוק שמראה את זה: "כי יד על **כס** קה, מלחמה לה' בעמלק"- כתוב כס ולא כיסא, חסר א- להראות שעד ששמו של עמלק לא יימחה הכסא של ה' לא שלם.  באנה נשלים בדפים שלנו.  מה העניין עליו מדברים בפרשה הזו?  מחיית עמלק  מתי קוראים את הפרשה הזו?  בשבת שלפני פורים, בעבר וכיום  מה המהות שלה, למה חייבים למחות את שמו של עמלק?  "כי יד ה' על כס קה"- כל זמן שעמלק קיים בעולם כיסאו של ה' אינו שלם  מי חייב לשמוע את הקריאה הזו?  הזכרים. מנהג ישראל- גם הנשים  בימינו- מה עושים בימינו?  הולכים לבית הכנסת לשמוע את הקריאה  מדוע רוקעים ברגליים בזמן קריאת המגילה בשם המן?  כי הוא מזרע עמלק  (על המטול שקף של עמודת הטבלה "פרשת זכור" מושלמת. הבנות מעתיקות לטבלה.)  נעבור לפרשה השלישית- פרשת פרה.  את פרשת פרה קוראים שבת אחת לפני פרשת החודש- אותה נלמד עוד מעט.  אני תולה עכשיו על הלוח תמונה של פרה. מה מיוחד בפרה הזו?  הצבע שלה אדום  נכון. פרשת פרה עוסקת בעניין פרה אדומה.  תלייה על הלוח "פרשת פרה"  מה הייחודיות של פרה אדומה, מה זה בכלל?  פרה אדומה... שלא עלה עליה עול... מהאפר שלה מזים על האנשים הטמאים ואז הם מיטהרים.  יפה מאד. את אפר הפרה המיוחדת הזו, שהיום אין לנו אותה, היא הייתה קיימת כשבית המקדש היה קיים, היו מזים על האנשים הטמאים  מה זה מזים?  מתיזים. הכהן הגדול היה מתיז את האפר על האנשים הטמאים ורק כך הם היו נטהרים.  מישהי יכולה לומר לי למה קוראים את הפרשה של פרה אדומה לפני חודש ניסן? מה הקשר של חודש ניסן?  רמז- בחודש ניסן יש לנו חג שצריך להקריב לו קרבן, ומי שמקריב קרבן צריך להיות....  טהור. ולכן לפני חודש ניסן מזכירים לכל מי שנהיה טמא להזדרז ללכת לכהן הגדול להיטהר, כדי שיוכל להקריב את קרבן הפסח בזמן.  מה קורה היום? אין לנו בית מקדש, אז למה אנחנו קוראים את הפרשה הזו?  מה שאמרנו על פרשת שקלים- כשיבוא בית המקדש נדע את כל ההלכות, והזכות של הלימוד עכשיו תחשב לנו כאילו עשינו אותה בפועל.  כעת אני אתלה לכן את הפסוק שמתחילה איתו פרשת פרה: "זאת חוקת התורה"  איזו ילדה חכמה תוכל לומר לי מה הפסוק מתכוון להגיד לנו על העניין הזה?  שזה חוק.  מה זה חוק? למדתן על ההבדל בין חוק ומשפט?  חוק- זה דבר שעושים אך אין לו הסבר ומשפט- כן יש לדבר הסבר.  בתורה שלנו לכל המצוות יש הסברים, חוץ מלמצווה הזו. רק משה רבנו ידע את ההסבר. אפילו שלמה המלך, שהוא היה החכם מכל האדם- אמר על המצווה הזו: "והיא רחוקה ממני"- מה הוא התכוון להגיד?  שהוא לא מבין את הסיבה.  נכון מאד, אפילו שלמה המלך לא ידע את הסיבה- זה חוק, דבר שאין לו הסבר.  נסתכל בטבלה שלנו. מי יכולה להגיד לי מה העניין-על מה מדברים בפרשה הזו?  עניין פרה אדומה  מתי קוראים אותה?  פרשה לפני פרשת החודש, בזמן שבית המקדש היה קיים  מהותה- מה עושים במצווה הזו?  הכהן הגדול היה מזה את אפר הפרה האדומה על האנשים הטמאים ואז הם היו נטהרים  מי חייב במצווה הזו  כל האנשים שנטמאו  בימינו-  לא נוהגת כי בית המקדש אינו קיים  מדוע קוראים את פרשה זו לפני חודש ניסן?  להזכיר לאנשים הטמאים להיטהר שיוכלו להקריב קרבן פסח  מדוע נאמר "זאת חוקת"?  מצווה זו היא חוק- דבר שאין לו הסבר  (שקף עם תשובות. הבנות מעתיקות)  נעבור לפרשת החודש- פרשה שקוראים אותה בשבת האחרונה של חודש אדר, והיא מדברת על חודש... איזה חודש מגיע אחרי חודש אדר?  ניסן.  נכון מאד. ולכן הפרשה הזו נקראת "פרשת החודש"  תלייה על הלוח פרשת החודש+ תמונה של חודש ניסן  בפרשה הזו התורה אומרת לנו: (תלייה על הלוח) "החודש הזה לכם ראש חודשים"  אני רוצה לשמוע את כולן קוראות: החודש שהזה לכם ראש חודשים.  מה הכוונה של הפסוק הזה?  שחודש ניסן הוא החודש הראשון  אבל אנחנו יודעות שחודש תשרי הוא הראשון, ולא חודש ניסן?  אלא, שלפי התורה החודש הראשון הוא חודש ניסן. אחרי חורבן בית המקדש הראשון חכמי בבל קבעו שחוד תשרי הוא הראשון.  בנות, למה לדעתכן צריך להודיע על חודש ניסן, מה מיוחד בחודש הזה?  חג הפסח.  נכון מאד. המטרה היא להודיע לכל ישראל שחג הפסח מתקרב. כשבית המקדש היה קיים מה היה קורה?  כל עם ישראל היו עולים לרגל להקריב קרבן פסח  פעם לא היו מכוניות שנוסעות במהירות ואוטובוסים שמגיעים לירושלים כל חצי שעה. לא היה כלי רכב בכלל- והתארגנות לנסיעה לירושלים הייתה צריכה להיעשות עוד מתחילת החודש. היו נוסעים בשיירות, משפחות משפחות, עם הקרבן- על חמורים וגמלים- וזה היה לוקח הרבה זמן.  כעת נסתכל שוב בפסוק: "החודש הזה לכם"- למילה לכם יש 3 פירושים:  איזה אותיות יש לנו במילה לכם?  למיד כף מם  איזה עוד מילה אפשר להרכיב מהאותיות האלו  מלך  התורה אומרת לנו שהחודש הזה הוא כמו מלך לחודשים האחרים- החודש הראשון. זה פרוש אחד. פרוש שני- לכם- אומרים חז"ל- לגאולתכם  איזו גאולה הייתה בחודש ניסן?  עם ישראל יצאו ממצרים, ולכן חודש ניסן נקרא חודש של גאולה  מה זו גאולה  רמז: לצאת מאפילה, מחושך, מצרות ל... אורה.  יציאה מאפילה לאורה.  במדרש כתוב שה' קבע את החודש הזה לגאולה לכל הדורות – בחודש הזה נולד יצחק, יעקב קיבל את הברכות, עם ישראל יצאו ממצרים...  אז מה העניין של פרשת החודש?  קידוש חודש ניסן  מתי קוראים את הפרשה הזו?  בשבת האחרונה של חודש אדר. בעבר וכיום.  מי חייב במצווה?  הזכרים  בימינו  קוראים פרשה זו בבית הכנסת  מה המהות של הפרשה הזו, מה עושים בה?  מזכירים לעם ישראל להתכונן לחג הפסח ולעלות לרגל  "החודש הזה לכם"- אמרנו שני פרושים:   1. לכם- אותיות מלך. החודש הראשון 2. לגאולתכם- חודש של גאולה, יציאה מאפילה לאורה   (שקף על המטול- הבנות משלימות בטבלה)  לאחר מכן יש משחק- כל זוג בנות מקבל לוח משחק (מצורף) וערימת כרטיסים בשני צבעים- תכלת וצהוב. בכרטיסים שאלות החומר הנלמד במהלך השיעור. |  |